મહેશ ભટ્ટ અને મુકેશ ભટ્ટે આ પહેલાં પણ અનેક નવા ચહેરાઓને તક આપી છે. ‘જિસ્મ’માં જૉન એબ્રાહમ, ‘કલયુગ’માં કુણાલ ખેમુ, ‘જન્નત’માં સોનલ ચૌહાણ, ‘ક્રૂક’માં નેહા શર્મા, ‘જિસ્મ ૨’માં સની લીઓન જેવા ઘણા નવા કલાકારોને તેમણે તક આપી છે; પણ તેમણે આ દરેક સ્ટાર સાથે વધારે કામ નથી કર્યું. ઇમરાન વિશે જણાવતાં મહેશ ભટ્ટે કહ્યું હતું કે ‘ઇમરાને બીજા ઘણા લોકો સાથે કામ કરવાનું છે, જ્યાંથી તે પૈસા કમાઈ પૈસાદાર બની શકે. તેને અમે ગોત્યો હતો, પણ એનો મતલબ એ નથી કે તેણે હંમેશાં અમારા માટે કામ કરવું પડે.’